Mountain View is in Vishoek geleë en bied gehaltevakansieverblyf vir twee tot drie persone. Die eenheid is op die eienaars se perseel geleë, maar dit is heeltemal privaat en het sy eie ingang. Dit is naby verskeie winkels, restaurante en Vishoek se strand. Dis ook slegs 5,6 km vanaf Kalkbaai wat in 2018 deur die Forbes Magazine aangewys is as een van die 12 "coolest neighbourhoods" in die wêreld.
Die eenheid beskik oor 1 dubbelbed en 1 enkelbed, bedkassies, bedlampies en 'n badkamer met 'n stort, toilet en wasbak.
Die kombuis het 'n wasbak, tweeplaatstoof, mikrogolfoond, yskas, tee- en koffiemaakgeriewe, eetger…
Die kombuis het 'n wasbak, tweeplaatstoof, mikrogolfoond, yskas, tee- en koffiemaakgeriewe, eetgerei en breekware.
Daar is 'n TV, DVD-speler, gratis WiFi en gemaklike sitplek waar gaste kan ontspan.
Die eenheid is baie veilig en daar is parkeerplek op die perseel. Dit is omhein en het 'n afstandbeheerde hek.
Gaste het toegang tot 'n groot swembad, 'n dek, buitemeubels en braaigeriewe. Daar is verskeie blomme, plante en bome in die binnehof wat aan die hoofhuis en die woonstel grens.
Die eenheid spog met pragtige uitsigte van die omliggende berge en heuwels.
Vanaf R950 R760 per nag (vir 3 mense)
Risiweg 40, Vishoek, 7975, Wes-Kaap